Ukraina trekker seg ut av Avdijivka: – Et valg for å redde ukrainske liv
Slaget om den øst-ukrainske byen har stått sentralt i krigen de siste månedene.  – Vi tok et valg for å redde ukrainske liv, sier Volodymyr Zelenskyj fra podiet i München lørdag formiddag. Den ukrainske presidenten er på plass for å samle støtte til å kjempe mot Russlands krigføring. Zelenskyj ble møtt med stående applaus da han entret scenen. – Dette er Russlands krig mot en rettighetsbasert verdensorden. Ukraina har holdt ut i 724 dager. Hadde vi trodd for to år siden at dette var mulig? Statsledere og toppdiplomater fra hele verden er nå samlet i den tyske byen, hvor det foregår en stor sikkerhetskonferanse denne helgen. Fra podiet peker Zelenskyj på Russlands tap i krigen: – De har mistet syv soldater for hvert tapte ukrainske liv. En til syv. Det er trist. Men det var de som startet dette, sier han. Samtidig ber han om nye våpendonasjoner. – Det er det mest kritiske for oss akkurat nå, sier han. – Vil fortsatt ta tilbake Avdijivka Beskjeden om tilbaketrekkingen kom først fra Ukrainas forsvarssjef Oleksandr Syrkskyj i 01-tiden natt til lørdag norsk tid:  – Basert på situasjonen rundt Avdijivka har jeg bestemt at styrkene våre skal trekkes tilbake fra byen og flyttes til forsvarsposisjoner langs mer egnede forsvarslinjer, skrev han på Facebook. Syrkskyj tok over kommandoen for militæret for bare én uke siden.  – Dette gjøres for å unngå at styrkene blir omringet, og for å redde liv. Vi tar grep for å stabilisere situasjonen og opprettholde stillingene våre, skrev han videre.  Byen har vært et symbol på ukrainsk motstandskamp helt siden 2014. – Vi vil fortsatt ta tilbake Avdijivka, skrev Syrkskyj. Avdijivka har vært et symbol på ukrainsk motstandskamp helt siden 2014. Den ligger fem kilometer fra russisk-okkuperte Donetsk by og er kjent for sitt enorme  Russiske fremsteg Kunngjøringen kommer etter meldinger i sosiale medier om at russiske soldater skal ha tatt kontroll over deler av byens sentrum. Institute for the Study of War (ISW) skriver følgende i en oppdatering i 03-tiden natt til lørdag: Så sent som fredag sa ukrainske myndigheter at de sendte forsterkninger til Avdijivka. Kraftige kamper den siste tiden Avdijivka har vært utsatt for mer enn fire måneder med vedvarende russiske artilleriangrep. Tjenestemenn har tidligere sagt at ikke en eneste bygning i byen er intakt. Byen er kjent for sitt enorme kullverk og sin posisjon som inngangsport til det russiskkontrollerte regionssenteret Donetsk 20 kilometer lenger øst, skriver NTB.  Avdijivka er kjent for sitt enorme kullverk og sin posisjon som inngangsport til det russiskkontrollerte regionssenteret Donetsk 20 kilometer lenger øst, skriver NTB.  Tidligere i februar hadde russiske styrker nesten omringet byen, og hadde kontroll både i nord, øst og sør.  Å erobre Avdijivka nå vil være en sjelden seier for Russland – snart to år etter at invasjonen i Ukraina ble innledet. Institute for the Study of War skrev imidlertid i en uttalelse torsdag at en seier i Avdijivka først og fremst vil være symbolsk. – En potensiell russisk overtakelse av Avdijivka vil ikke ha stor betydning operativt, og vil trolig bare gi Kreml noen kortvarige seire informasjosnsmessig og politisk, skriver de.  Avdijivka ligger like nord for Donetsk på det ukrainske kartet:  Ukrainas nye forsvarssjef Syrskyj har tidligere fått kritikk for å være villig til å ta stor risiko på bekostning av soldatenes liv.  Fredag i forrige uke annonserte han en ny strategi for Ukrainas forsvar:  Han vil blant annet rotere styrkene ved fronten for ikke å slite ut soldatene, samtidig som han vil nyttiggjøre seg ny våpenteknologi bedre. Bakgrunn: Ukrainas nye forsvarssjef er født og utdannet i Russland
Ukrainske styrker trekker seg ut av byen Avdijivka ved Donetsk øst i Ukraina etter måneder med kamper.  Landets nye forsvarssjef Oleksandr Syrskyj sier det gjøres for å unngå at styrkene omringes.  Byen har vært et viktig symbol på ukrainsk motstandskamp siden 2014, skriver NTB. 